ایران و ترکی کے تعلقات، علاقے کے مفاد میں

صدرمملکت کے دفتر کے ڈائریکٹر نے ایران و ترکی کے تعلقات کو مثبت قرار دیتے ہوئے مختلف شعبوں میں علاقائی اور عالمی سطح پر دونوں ملکوں کے تعلقات کے فروغ پر تاکید کی۔

خبر کا کوڈ: 3207

تاریخ: 15 December 2018 - 19:07

مقدس دفاع نیوز ایجنسی کی رپورٹ کے مطابق، اسلامی جمہوریہ ایران کے صدر کے دفتر کے ڈائریکٹر محمود واعظی نے کل انقرہ میں ترکی کے صدر رجب طیب اردوغان کے ساتھ ہونے والی ملاقات کے دوران دونوں ملکوں کے مابین باہمی تعاون کی اعلی کونسل کے پانچویں اجلاس کی جانب اشارہ کرتے ہوئےدوطرفہ تعلقات کی توسیع کا خیرمقدم کیا اورکہا کہ دونوں ممالک کے درمیان تجارتی اور معاشی تعاون کے فروغ کے لئے کوئی حد مقرر نہیں ہے.

محمود واعظی نے  ترک کمپنیوں کی ایران میں سرمایہ کاری کا خیرمقدم کرتے ہوئے کہا کہ اسلامی جمہوریہ ایران اور ترکی کے درمیان مختلف شعبوں میں تعلقات بڑھانے کے لئے کوئی حد مقرر نہیں ہے.انہوں نے مزید کہا کہ ترکی ہمارا برادر اور دوست ہمسایہ ملک ہے اور ایران، ترکی کے ساتھ کثیر الجہتی تعلقات کو مزید بڑھانے کے لئے آمادہ ہے.

انہوں نے دونوں ممالک کے مابین طے پانے والے معاہدوں کے جلد نفاذ کا مطالبہ کرتے ہوئے کہا کہ ایران اور ترکی کے صدور دوطرفہ تعلقات کے امور، علاقائی اور عالمی مسائل پر مشترکہ مؤقف رکھتے ہیں.

اس موقع پر ترکی کے صدر نے ایران کے ساتھ دوطرفہ تعلقات میں پیشرفت پر اطمینان کا اظہار کرتے ہوئے کہا کہ ایران کے صدر ڈاکٹر حسن روحانی کے آئندہ دورہ ترکی سے دوطرفہ تعلقات کو مزید مضبوط بنانے کا موقع فراہم ہوگا.

پیغام کا اختتام/